விளையாட்டின் இரண்டு வகைகளாய் நான் குறிப்பிட்டது ஜல்லிக்கட்டுக்கு எதிர்ப்பாகவோ ஆதரவாகவோ அல்ல, ஒரு விளக்கமாக மட்டுமே குறிப்பிட்டேன். எருதை விடுங்கள், நூற்றுக்கணக்கான அல்லது ஆயிரக்கணக்கான மக்களின் ஆராவாரத்துக்கு இடையே வெளிப்படும் எந்த பிராணியும் மருண்டு திமிறத்தான் செய்யும். நூற்றுக்கணக்கான எருதுகளுக்கு மத்தியில் விடப்படும் மனிதனின் உணர்வே மனிதர்களுக்கு மத்தியில் நிற்கும் அந்த பிராணிக்கும் ஏற்படும். அந்த திமிறலின் விளைவாய் ஒரு கட்டத்தில் களைப்புறவும் செய்யும். அப்படிப்பட்ட பிராணியை தழுவும் மனிதர்கள் தங்களையும் அறியாமல் தங்களின் பலத்தை அப்பிராணியின் மீது கடத்துவதும் அவ்விளைவால் அது சோர்வதும் இயற்கை.